אולימפיאדת האוהב המיוסר של ליאור נרקיס נפתחת. יהיה סוף הדרך!
כפי שאמרתי בכתבת הקטגוריה " עד קצה העולם ", הרבה שיריי אהבה מתחרים ביניהם, בעצם, למי יש "יותר גדול": מי יצליח להכריז שהוא עושה עבור אהובתו את מה שאף אחד אחר לפניו לא עשה. לשם כך, נפתחה "אולימפיאדת האוהב המיוסר". אולימפיאדה אשר בה לא צריך לצאת מהבית אבל בהחלט צריך להצהיר כמה מהר, כמה רחוק וכמה גבוה נלך, בשביל להוכיח את אהבתנו לאהובותינו הנפלאות.
קבלו כעת את ליאור נרקיס אשר עולה לבצע את התרגיל שלו!
ליאור נרקיס, עם השיר " המלכה שלי ", יודע להרקיד אותי יפה מאוד בחתונות, אבל זה רק כשאני שיכור ולא ממש מצליח להקשיב למילים. לצערי, עכשיו אני לא שיכור.
נוסחא ראשונה היא נוסחת אולימפיאדת האוהב המיוסר הקלאסית והקלישאתית.
נוסחא שנייה (אשר אותה אני אוהב ומעריך) היא הנוסחא שצוחקת על אולימפיאדה זו או לפחות מתייחסת אליה במעט אירוניה.
נוסחא שלישית, אשר עליה נימנה השיר של ליאור נרקיס , היא שביל הביניים שבין שתי הנוסחאות. שביל אשר בו יכול ליאור נרקיס גם להצהיר כמה רחוק ילכו עבור אהובתו, וגם לא להיתפס כקלישאה.
ליאור נרקיס לא רוצה ללכת בעקבותייך עד סוף העולם כי זהו ביטוי משומש ולעוס, לכן הוא בוחר ללכת בעקבותייך עד סוף כל הדרכים .
למה ליאור נרקיס מתכוון בכך? אולי אלוהים יודע. לי ממש לא ברור איפה נמצא סוף כל הדרכים ואף יותר מזה, למה ליאור נרקיס הולך בעקבות אהובתו עד לשם. מה יש להם לחפש שם?
ליאור נרקיס : "מה המצב אחי?"
יוסי גיספן : "סוף הדרך , ואצלך?"
ליאור נרקיס : "אצלי לא רק סוף הדרך, אלא סוף כל הדרכים !!"
לא יודע מה איתכם, אבל אותי אותי זה די משעשע לחשוב שאולי מתוך דיאלוג שכזה נבנה השיר הזה.
אם אלוהים לא ידע למה התכוון ליאור נרקיס בשורה הקודמת, אולי כאן הוא יוכל לעזור לנו, בכל זאת, אנחנו נפגשים עם החברים המלאכים שלו בסוף הדרך . לי כמובן, אין מושג למה התכוון המשורר, אבל אני בטוח שמארגניי אולימפיאדת האוהב המיוסר מסתובבים עכשיו במשרדים שלהם מנופחים מגאווה.
הרבה מלחינים קוצצים שורות רק בשביל שזה יתאים ללחן וייראה מתוחכם, אולם לא באמת אומרים בכך שום דבר מעניין. דווקא כאן יש משהו נחמד. המשפט אמור היה להיות – אני מרגיש את זה בלב ואומר לך יפתי את החיים שלי. אולם הלחן יוצר קיטוע בין " לך יפתי " לבין " את החיים שלי ".
קיטוע זה יוצר הפרדה בין השפה הגבוהה שמתוכה נאמר " לך יפתי " לבין שפת היום היום אשר מתוכה נאמר " את החיים שלי ! כפרה עלייך ". אני יודע שאתם מצפים ממני שאקטול גם כאן את השיר, אבל לא, אני דווקא אוהב את זה.
לסיכומו של עניין, אני מעדיף שאם כבר אולימפיאדה של האוהב המיוסר אז אולימפיאדה עד הסוף, בלי הנחות של הרגע האחרון. ליאור נרקיס אמנם מצליח תמיד להרקיד אותי, אבל לא מצליח בעצמו לרקוד על שתי החתונות: גם להצהיר על רגשותיו כלפיי אהובתו באופן בומבסטי כמסורת אוליפיאדת האוהב המיוסר, וגם, בשביל להימנע מהקלישאה, ללכת עבורה עד עד סוף כל הדרכים .
מבחינתי הוא יכול ללכת ולא לחזור..
הפוסט הזה פורסם בקטגוריה עד קצה העולם,‏ עם התגים אולימפיאדת האוהב המיוסר, המלכה, ליאור נרקיס, סוף הדרך, עד קצה העולם.‏ קישור ישיר לפוסט.
2 תגובות על אולימפיאדת האוהב המיוסר של ליאור נרקיס נפתחת. יהיה סוף הדרך !
באמת מגוחך!! ליאור נרקיס לוקח אותנו עד סוף כל הדרכים . שבאמת ילך ולא יחזור!!!